الإدعاء
فيديو منتشر بشكل كبير جدًا بيظهر سيارة تحترق بعد اصطدامها بشاحنة كبيرة، مع تعليق بيقول: "لحظة احتراق الرسام لارش المسيء لنبينا الكريم وصراخه تحت النار..".
الكلام ده غير صحيح. الفيديو قديم منشور على يوتيوب سنة 2014، وليس له علاقة بوفاة رسام الكاريكاتير السويدي لارش فيلكس.


الفيديو الأصلي منشور في 21 سبتمبر 2014، على قناة اليوتيوب الخاصة بوزارة الطوارئ بجمهورية أودمورتيا، وهي إحدى 22 جمهورية فيدرالية تابعة لروسيا. 


الفيديو من حادثة وقعت على الطريق السريع بين مدينتي إيجيفسك وموزغا، الموجودين في “أودمورتيا”، حسب تغطية منشورة في نفس تاريخ نشر الفيديو على النسخة الروسية من موقع “ياهو”، اللي أوضح أن الحادث وقع نتيجة اصطدام 9 مركبات ببعض.


أدى الحادث لوفاة سائق سيارة احترقت بعد اصطدامها بشاحنة وهو اللي ظهر صراخه في الفيديو المتداول. 


لارش فيلكس، صاحب الرسوم المسيئة للنبي محمد صلى الله عليه وسلم، تُوفي الاثنين الماضي هو وضابطي شرطة كانا يحرسانه، إثر اصطدام سيارتهم بشاحنة واحتراقها في جنوب السويد.